অনলাইন সংরক্ষণ // পাকিস্তানের পাঞ্জাব প্রদেশে অ্যাম্বুলেন্সের ভেতরে গণধর্ষণের শিকার হয়েছে এক কিশোরী (১৫)। এ ঘটনায় জড়িত অভিযোগে রাজ্যের সরকারির অ্যাম্বুলেন্স সেবার দুই কর্মচারীকে গ্রেপ্তার করেছে পুলিশ।এ ঘটনায় গ্রেপ্তারকৃত দুই ব্যক্তি হলেন-আহসান আলী ও সামিন হায়দার।দেশটির সংবাদমাধ্যম দ্য ডনের প্রতিবেদনে বলা হয়েছে, নির্যাতনের শিকার ওই কিশোরী অনেক দিন ধরে মানসিক রোগে ভুগছিল। গত শনিবার প্রদেশের নানকানা সাহেব শহরের এক গুরুদ্বুয়ারা থেকে নিখোঁজ হয় শিখ পরিবারের ওই কিশোরী। এ সময় বাইপাসে দাঁড়িয়ে থাকা একটি অ্যাম্বুলেন্স থেকে তার চিৎকার শুনতে পান তার পরিবারের এক সদস্য। তিনি অ্যাম্বুলেন্সের দিকে ছুটে গিয়ে দেখতে পান দুই ব্যক্তি কিশোরীকে ধর্ষণ করছে।পরিবারের লোকজনদের দেখে ধর্ষকরা ওই কিশোরীসহ অ্যাম্বুলেন্সটি নিয়ে পালিয়ে যায়। প্রায় দুই কিলোমিটার দূরে গিয়ে তাকে সড়কে ফেলে দেয় তারা। পরে স্থানীয়রা তাকে উদ্ধার করে হাসপাতালে ভর্তি করা হয়েছে।কিশোরীর বাবা জানায়,তার মেয়ে বাড়ি না ফেরায় পুলিশে খবর দেন তারা। অন্যদিকে বিভিন্ন জায়গায় খোঁজও চলে।পাঞ্জাবের সরকারি অ্যাম্বুলেন্স পরিষেবা সংস্থার মুখপাত্র মুহাম্মদ ফারুক বলেন, ‘এই ঘটনা দুর্ভাগ্যজনক। আমাদের পক্ষ থেকেও এই জঘন্য কাজের তদন্ত করা হবে। আমাদের সংস্থার ১৪ বছরের ইতিহাসে এমন ঘটনা ঘটেনি।